CNC mašina
U današnje vrijeme mašinska industrija je nezamisliva bez savremenih CNC (Computer Numerical Control) mašina. CNC mašine imaju manje-više iste dijelove kao i stare, ručno kontrolisane mašine. Bitna razlika je dodatak kontrolne (CNC) jedinice i servo motora na sve osovine. CNC računa koordinate gdje koja osovina treba da bude i kontroliše servo motore koji kroz kugleni šaraf (Ball screw) pomjeraju alat (tokarski stroj) ili obrađivani dio, (glodalica). Generalno, većina proizvođača CNC mašina kupuju kontrolne jedinice koje stavljaju u svoje mašine. Neke od kontrola se programiraju veoma slično kao druge (Fanuc, Siemens, Heidenhein, Mitsubishi), dok neke druge su veoma različite (Mazak, Anilam, Prototrak) Jedni od najpoznatijih i najrasprostranjenijih kontrolnih jedinica u svijetu su: Fanuc - Japan Siemens - Njemačka Heidenhein - Njemačka Mitsubishi - Japan Mazak - Japan Najpoznatiji proizvođači mašina su: Makino - Japan Deckel Maho - Njemačka Gildemeister - Njemačka Hermle - Njemačka Mazak - Japan i Sjedinjene Američke Države Mori-Seiki - Japan Fadal - Sjedinjene Američke Države Cincinnati Milacron - Sjedinjene Američke Države Niigata - Japan Heller - Njemačka Programiranje ovih mašina se vrši na više načina: ISO (slično ili isto kao i DIN) programiranje, tj. preko G-Kodova, M-Kodova, ciklusa, i naravno X, Y, Z i B ili A mjera. Dijalog programiranje-preko simbola, crteža i mnogih drugih funkcija, zavisno od proizvođača. Loša strana SIEMENS sistema jeste da je nemoguće takav program pretvoriti u ISO program. Kod sistema FANUC naprotiv funkcioniše veoma dobro. CAM Programiranje 3-D, gdje se kompleksni crtež praktično pretvara u mašinski program uz pomoć specijalnog softvera. Takvi kompleksni crteži-dijelovi za normalno programiranje su teoretski nemogući (mogućnost preko makro programa ili parametarskog programiranja ali nepouzdano). Često korištene strane skraćenice: CAD - Computer Aided Design - Kompjuterski pomognut dizajn CAM - Computer Aided Manufacturing - Kompjuterski pomognuta proizvodnja CAE - Computer Aided Engineering - Kompjuterski pomognuto inženjerstvo CNC - Computer Numerical Control - Kompjuterska brojčana kontrola